Vrystaat-dubbelmoord: Bejaardes albei in kop geskiet | Maroela Media
Die Vrystaat-polisie het meer inligting bekend gemaak nadat die liggame van ŉ bejaarde egpaar Dinsdag op hul plaas in die Vanstadensrus-omgewing, tussen Zastron en Wepener, gevind is.
Sers. Mosili Ntsika, polisiewoordvoerder, het aan Maroela Media bevestig die egpaar se huiswerker het vanoggend op die egpaar afgekom en dadelik die polisie ontbied.
“Die egpaar is albei met ŉ kopwond in hul slaapkamer aangetref. Hulle was albei in hul stoele vasgebind,” het Ntsika gesê.
Marius Müller, nasionale operasionele koördineerder van AfriForum, het aan Maroela Media gesê die man was 78 jaar oud en die vrou 67. Hulle was albei lede van AfriForum.
Die egpaar is vermoedelik Dinsdag tydens die vroeë oggendure vermoor.
Die name van die slagoffers is bekend, maar word weerhou totdat al hul naasbestaandes van hul dood in kennis gestel is.
Volgens Müller is 34 mense, dié egpaar ingesluit, vanjaar reeds op plase landswyd vermoor.
Dit kan nue so aan gaan nie. Teen 2020 hoeveel is oor?
Sterkte aan die familie en vriende – hierdie is so wreed. So hierdie is ‘n plaasaanval – want mense is onnodig vermoor – maar as hulle net by jou inbreek en jy jaag hulle weg is dit niks. Dis ook ‘n plaasaanval Polisie .
Stan · 5 maande gelede
Ronel Dreyer · 5 maande gelede
God se vertroosting vir die familie en vir ons Volk wat op die altaar is.
Is Daar n webwerf wat die moorde op ons mense volg en opsom? Ek wil dit wys vir mense hier in Kanada. Hier is Kanadese wat Diep gegrief is oor wat in SA gebeur.
Ek het begin met so n lys in Maart toe daar al 109 plaasaanvalle was. Dit het my in n diep depressie laat verval en ek kon nie met my dagtaak aangaan.
My hart gaan uit na die mense wat al deur hierdie geweld en moord getref is. Ek weet nie hoe hulle weer lig sien en aangaan maar ek bid altyddeur vir ons mense dat ons nie geloof en hoop verloor.
Ek se weer: die regering moet by die hoogste hof aangekla word van versuim om AL sy mense beskerm.
In Stoele vasgebind en kop wonde.
Dis n execution!!
Wed jou dit is mense wat vir hulle gewerk het in al 34 gevalle.
Kwaaitjie · 5 maande gelede
Ek wil baie lelik praat as ek hieroor lees. Dis onsinnig. Onnodig. Hoeveel nog? Hoeveel mense gaan slaap saans met die hòòp om net die dag te oorleef?? 😭
“Geen gedwonge ingang van buite nie” …… Nogal nè? Hoekom dink ek die “nanny” het vir die boosdoeners êrens ‘n deur oopgelos of dalk ‘n sleutel gegee? Want, hoe anders het die boosdoeners dan in die huis gekom? Ons Suid-Afrikaners vertrou te veel op huis- en tuinwerkers om takies, wat ons wel self kan doen, gedoen te kry. En sodoende teken ons ons eie doodsertifikate.
Bertus · 5 maande gelede
En ons president sê niks.
Dis so so waar Nettie. Ek wonder altyd oor die honde. Plaas mense het altyd baie honde om hulle te beskerm.